ด่วน! อวสาน “Money Channel” หลังออนแอร์รับใช้นักลงทุนยาวนานกว่า 13 ปี
ด่วน! อวสาน "Money Channel" หลังออนแอร์รับใช้นักลงทุนยาวนานกว่า 13 ปี
28 พ.ย. 2561

บริษัท แฟมมิลี่โนฮาว จำกัด เปิดเผยว่า บริษัทเตรียมหยุดออกอากาศสถานีโทรทัศน์มันนี่ชาแนล ตั้งแต่วันที่ 1 มกราคม 2562 เป็นต้นไป เนื่องจากการเปลี่ยนแปลงของเทคโนโลยีการสื่อสารในปัจจุบันที่เอื้อให้ผู้ลงทุนมีช่องทางรับข้อมูลข่าวสารตลาดทุนผ่านสื่อยุคดิจิทัลที่มีความหลากหลายได้อย่างสะดวกรวดเร็ว 
ทั้งนี้ปัจจุบันสื่อยุคดิจิทัลได้เข้ามามีบทบาทในการเผยแพร่ข้อมูลข่าวสารมากขึ้น สถานีโทรทัศน์มันนี่ชาแนล ซึ่งเป็นธุรกิจหลักของบริษัท มีการรับชมผ่านเคเบิลทีวีและทีวีดาวเทียม 
ขณะที่พฤติกรรมในการบริโภคสื่อเปลี่ยนแปลงไปมากและรวดเร็ว จึงเป็นสาเหตุให้บริษัทพิจารณายุติออกอากาศของสถานีโทรทัศน์มันนี่ชาแนล 
อนึ่ง มันนีแชนแนล เป็นช่องรายการเกี่ยวกับเศรษฐกิจและการลงทุน ออกอากาศตลอด 24 ชั่วโมง โดยเริ่มออกอากาศครั้งแรก เมื่อวันที่ 29 เมษายน พ.ศ. 2548 